Diari Oficial de la Generalitat Valenciana


Sumari del DOGV 3899, del 18-12-2000 (2000/10721)

DECRET 178/2000, de 5 de desembre, del Govern Valencià, pel qual s'accepta la cessió gratuïta de la propietat de l'immoble de 14.305 m2 de superfície, situat a Elx, partida d'Altabix, destinat a la construcció d'un centre d'ensenyament secundari, realitzada per l'ajuntament d'aquest municipi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10439


Data del document
:   05-12-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Elx
    * cultura regional
    * propietat immobiliària

DECRET 178/2000, de 5 de desembre, del Govern Valencià, pel qual s'accepta la cessió gratuïta de la propietat de l'immoble de 14.305 m2 de superfície, situat a Elx, partida d'Altabix, destinat a la construcció d'un centre d'ensenyament secundari, realitzada per l'ajuntament d'aquest municipi. [2000/S10172]
  
L'Ajuntament d'Elx, en sessió plenària realitzada el dia 26 de setembre de 1994, acordà la cessió gratuïta a la Generalitat Valenciana de l'immoble de la seua propietat, de 14.305 m² de superfície, situat a Elx, partida d'Altabix, d'aquesta població.
  
A proposta de la Conselleria de Cultura i Educació, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a centre d'ensenyament secundari.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia, Hisenda i Ocupació i amb la deliberació prèvia del Govern Valencià en la reunió del dia 5 de desembre de 2000,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament d'Elx de l'immoble de 14.305 m² de superfície, situat en la partida d'Altabix, d'aquesta població, que confronta per tots els vents amb la finca matriu (vials), i que respon a la descripció següent:
  
«Parcel·la de forma irregular destinada a equipament docent, situada a Elx, sector EL VP-3, que té una superfície de 14.305 m² de superfície, i confronta, pel nord, amb carrer del sector V6, camí vell d'Elx a Alacant; pel sud, amb vial de nova obertura; per l'est, amb carrer del polígon V2; i per l'oest, amb carrer del polígon V2».
  
Consta inscrita en el Registre de la Propietat d'Elx número 2 al tom 1634, llibre 1090, foli 208, finca 65.716.
  
Referència cadastral: aquesta parcel·la es correspon parcialment amb les parcel·les cadastrals següents 3182805, 3182806 i 3182804.
  
Article 2
  
La cessió gratuïta realitzada per l'Ajuntament d'Elx, es realitza amb la condició de destinar l'immoble a la construcció d'un centre d'ensenyament secundari, la qual s'haurà d'efectuar en el termini de cinc anys i mantenir-se aquesta destinació durant els trenta anys següents, en cas contrari revertirà al patrimoni municipal amb totes les seues pertinences i accessions.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
Disposició final
  
El conseller d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
Valencia, 5 de desembre de 2000
  
El president de la Generalitat Valenciana
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET